Markontleding: Vergelyk appels met appels | Landbou
Markontleding: Vergelyk appels met appels
Dit is belangrik dat markinligting, soos oor verbruik en uitvoer, vinnig en gereeld beskikbaar gestel word sodat die mielieprys akkuraat bepaal kan word. FOTO: JOHAN NORVAL
Die afgelope twee seisoene was daar verskeie vrae oor die werking en geloofwaardigheid van die witmieliemark, veral of die prys ooreenstem met die voorraadsyfers. Dié kwessie het ook op die onlangse Graan SA-kongres in die kollig gekom. Die beste is om na diedata te kyk en te evalueer of dit sin maak.
Volgens ontleders van die Amerikaanse departement van landbou se komitee wat vraag en aanbod in die internasionale mieliemark dophou, het Suid-Afrika van die beste inligting ter wêreld en gebruik ons tegnologie om die inligting in te samel – iets wat nie baie lande doen nie.
Daar is nogtans baie vrae rakende die voorraad- en verbruiksyfers, veral voor die vroeë lewerings aan die einde van die bemarkingseisoen inkom. Die neiging bestaan om na 'n bemarkingseisoen in geheel te kyk, maar omdat ons met landbouprodukte werk, weet almal daar is ook siklusse binne die seisoen, met die tydperk net voor vroeë lewering gewoonlik onder die vergrootglas.